laion/Wikipedia-Exotic huggingface dataset:
קווין דאקוורת'

קווין ג'יימס דאקוורת' (באנגלית: Kevin James Duckworth;‏ 1 באפריל 1964 – 25 באוגוסט 2008) היה כדורסלן אמריקאי, אשר שיחק בליגת ה-NBA בין השנים 1986–1997. לאורך הקריירה השתתף פעמיים במשחק האולסטאר של ה-NBA, והעמיד ממוצעים כוללים של 11.8 נקודות ו-5.8 ריבאונדים למשחק. נפטר באוגוסט 2008, בגיל 44, בשל אי-ספיקת לב. דאקוורת' נולד בעיר הארווי שבאילינוי, וגדל בשיקגו הסמוכה. בין השנים 1982–1986 למד באוניברסיטת מזרח אילינוי, וב-4 עונותיו בקבוצת הכדורסל שלה רשם ממוצעים של 13.3 נקודות ו-7.3 ריבאונדים למשחק. בעונתו האחרונה נבחר לחמישיית העונה של "מחוז ה-MCC" לאחר שקלע 19.5 נקודות בממוצע למשחק. בדראפט ה-NBA ‏1986 נלקח דאקוורת' בבחירה ה-33 על ידי סן אנטוניו ספרס, אך לאחר 14 משחקים בלבד במדיה נשלח בטרייד לפורטלנד טרייל בלייזרס, בתמורה לוולטר ברי. לאורך עונת הרוקי שלו קלע דאקוורת' 5.4 נקודות למשחק, כמחליפו מהספסל של סטיב ג'ונסון. במהלך העונה העוקבת נפצע ג'ונסון, ודאקוורת' אשר הוצב במקומו בחמישייה הפותחת הציג יכולת מצוינת עם ממוצעים של 15.8 נקודות ו-7.4 ריבאונדים למשחק. בסיום העונה זכה בפרס השחקן המשתפר של העונה. בעונתו השלישית בליגה, 1988/1989, רשם שיאי קריירה של 18.1 נקודות ו-8.0 ריבאונדים למשחק ונבחר להשתתף במשחק האולסטאר של ה-NBA. בעונת 1989/1990, תחת המאמן הנכנס ריק אדלמן, רשמה פורטלנד את מאזן הניצחונות הטוב בתולדותיה (59–23) והעפילה לגמר ה-NBA, בו הפסידה לדטרויט פיסטונס בתוצאה 1–4. בעונה הבאה השתתף דאקוורת' בשנית במשחק האולסטאר, לצד חבריו לקבוצה קלייד דרקסלר וטרי פורטר. בפלייאוף 1992 שבה פורטלנד למעמד גמר ה-NBA, אך הפסידה לשיקגו בולס בתוצאה 2–4. לקראת עונת 1993/1994, לאחר 6 וחצי עונות בפורטלנד, נשלח דאקוורת' בטרייד לוושינגטון בולטס בתמורה להארווי גרנט. במהלך עונתו השנייה עם הבולטס הושעה על ידי הקבוצה בשל כושרו הגופני הלקוי שכלל עלייה חדה במשקל. בשתי עונותיו בקבוצה רשמה וושינגטון מאזן כולל של 45 ניצחונות לעומת 119 הפסדים (27.4%), בעוד דאקוורת' עצמו קלע 6.8 נקודות בממוצע למשחק. בעונות 1996 ו-1997 שיחק עבור מילווקי באקס ולוס אנג'לס קליפרס, בהתאמה, בטרם פרש ממשחק בגיל 32. ב-25 באוגוסט 2008 נפטר דאקוורת' בבית מלון בגלנידין ביץ', אורגון, בשל קרדיומיופתיה היפרטרופית שהביאה לאי-ספיקת לב. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA קווין דאקוורת', באתר "Find a Grave" (באנגלית) סטטיסטיקות הקריירה של דאקוורת' ב-NBA, באתר basketball-reference.com ההודעה על פטירתו של דאקוורת', באתר oregonlive.com,‏ אוגוסט 2008 סטטיסטיקות המכללות של דאקוורת', באתר sports-reference.com רשימת הנבחרים בדראפט 1986, באתר basketball-reference.com דאקוורת' נשלח בטרייד לוושינגטון, באתר וושינגטון פוסט, 25 ביוני 1993 הבולטס משעים את דאקוורת', באתר וושינגטון פוסט, 4 בפברואר 1995
הר בורג'ו

הר בורג'ו (באנגלית: Mount Bourgeau) הוא הר ברכס מאסיב בהרי הרוקי הקנדיים בפרובינציית אלברטה שבקנדה. ההר נמצא בשטח הפארק הלאומי באנף. גובהו של ההר 2,931 מטרים מעל פני הים והוא מתנשא לגובה של 462 מטרים מעל סביבתו. שמו של ההר ניתן לו על ידי ג'יימס הקטור בשנת 1860. ההר נקרא על שם יוג'ין בורג'ו, בוטנאי שהיה חלק ממשלחת פאליסר. הראשונים שהעפילו לפסגת ההר היו ג'י. ג'י. מקארתור (J.J. McArthur) וטום וילסון (Tom Wilson) בשנת 1890. מדיה וקבצים בנושא הר בורג'ו בוויקישיתוף הר בורג'ו באתר השמות של ממשלת קנדה הר בורג'ו באתר אנציקלופדיית ההרים הקנדית הר בורג'ו באתר peakfinder הר בורג'ו באתר peakware הר בורג'ו באתר summitsearch - מידע למטפסים הר בורג'ו באתר summitpost - מידע למטפסים מסלול ההליכה מאגם בורג'ו להר בורג'ו באתר albertawow מסלול הטיפוס על הר בורג'ו באתר alltrails מסלולי הטיפוס על הר בורג'ו באתר thecrag תיאור הטיפוס על הר בורג'ו ותצלומי הטיפוס תחזית מזג אוויר עדכנית ארוכת טווח עבור הר בורג'ו - לפי גבהים וידאו הנוף הנשקף מפסגת הר בורג'ו הטיפוס על הר בורג'ו, סרטון באתר יוטיוב מידע גאוגרפי והיסטורי
Dutty Love

"Dutty Love" הוא סינגל שהוקלט על ידי הזמר הפוארטו ריקני דון עומר, ביחד עם זמרת הרגאטון הדומיניקנית נאטי נטשה. השיר יצא לאור ב-9 במרץ 2012, כסינגל הראשון מתוך אלבום האוסף, Don Omar Presents MTO²: New Generation. השיר הגיע למקום הראשון במצעד השירים הלטיניים, והראשון במצעד שבקולומביה. השיר נכתב על ידי דון עומר ומילטון רסטטיו והופק על ידי A&X, לינק-און ודיג'יי רובין. השיר הוא שיר בסגנון הפופ הלטיני, המשלב בתוכו גם את הסגנון הטרופי. שיר זה נחשב לסינגל הבכורה של נאטי נטשה, אך היות שמדובר בשיתוף פעולה, "Criminal" נחשב לסינגל הבכורה שלה. במצעד סוף השנה של מצעד השירים הלטיניים של בילבורד, דורג השיר במקום השני והיה לראשון של נטשה שעשה זאת. קליפ המילים שיצא עבור השיר הועלה לערוץ ה-Vevo של דון עומר ב-8 באוגוסט 2012. לאורכו של קליפ המילים ניתן לראות ים ועץ קוקוס ברקע. לערוצו של עומר הועלתה גם הופעה שלו ושל נאטי נטשה עם השיר. נכון ליוני 2020, מונה הצפיות של הקליפ עומד על כ-265 מיליון צפיות. מידע על הסינגל "Dutty Love" באתר מיוזיק בריינז סרטון השיר "Dutty Love" באתר יוטיוב Latin Albums, Billboard Don Omar Chart History, Billboard WebCite query result, www.webcitation.org Don Omar (Ft. Natti Natasha) – Dutty Love (באנגלית), נבדק ב-2019-02-14 WiliamzMayo. (2015-09-07), Don Omar - Dutty Love [En Vivo] ft. Natti Natasha, נבדק ב-2019-02-14 DonOmarVEVO (2012-08-08), Don Omar - Dutty Love (Lyric Video) ft. Natti Natasha, נבדק ב-2019-02-14 Hot Latin Songs - Year-End, Billboard DonOmarVEVO (2012-08-08), Don Omar - Dutty Love (Lyric Video) ft. Natti Natasha, נבדק ב-2019-02-14 Dutty Love (feat. Natti Natasha) - Single by Don Omar (באנגלית בריטית), 2012-01-01, נבדק ב-2021-09-25
Tableau Software

Tableau Software (בעברית נהגה "טאבלו") היא חברת תוכנה שבסיסה בסיאטל, וושינגטון, ארצות הברית. מוצרי החברה מאפשרים יצירת גרפים, הדמיות נתונים אינטראקטיביים ובינה עסקית ארגונית. החברה נוסדה בניסיון למסחר מחקר שנערך במחלקה למדעי המחשב של אוניברסיטת סטנפורד בין השנים 1999 ו-2002. היא נוסדה במאונטיין ויו, קליפורניה בינואר 2003, על ידי כריסטיאן שאבו, פאט הנרהאן וכריס סטולטי, שהתמחו בטכניקות הדמיה לחקר וניתוח מסדי נתונים יחסיים וקוביות נתונים. מוצרי החברה מתממשקים למסדי נתונים יחסיים, עיבוד אנליטי מקוון, מסדי נתונים בענן, וגיליונות אלקטרוניים ולאחר מכן מייצרים מספר סוגי גרפים. המוצרים יכולים גם לחלץ נתונים, לאחסן, ולאחזר ממנוע הנתונים בזיכרון הפנימי שלהם. ב-10 ביוני 2019 הודיעה חברת התוכנה האמריקאית Salesforce על רכישת Tableau בסכום של כ-15.7 מיליארד דולר. אתר האינטרנט הרשמי של Tableau Software (באנגלית) אתר האינטרנט הרשמי של Tableau Software (באנגלית) Tableau Software, ברשת החברתית פייסבוק Tableau Software, ברשת החברתית אקס (טוויטר) Tableau Software, ברשת החברתית אינסטגרם Tableau Software, סרטונים בערוץ היוטיוב השוואה בין מערכות BI של חברת Tableau ושל Microsoft Power Bi סיילספורס רכשה חברת ניתוח דאטה ב-15.7 מיליארד דולר, באתר כלכליסט, 10 ביוני 2019 ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Crazy in Love (שיר של פארוקו)

"Crazy in Love" הוא סינגל שהוקלט על ידי הזמר הפוארטו ריקני פארוקו, ביחד עם זמרת הרגאטון הדומיניקנית נאטי נטשה. השיר יצא לאור ב-13 בפברואר 2013, כסינגל שלא מתוך אלבום, על ידי חברת התקליטים אורפנטו מיוזיק גרופ. השיר הגיע למקום ה-11 במצעד השירים הלטיניים, וה-22 במצעד שירי הפופ הלטיניים. השיר נכתב על ידי פארוקו ונאטי נטשה. השיר הוא שיר בסגנון הפופ הלטיני, המשלב בתוכו גם את הסגנון הטרופי. שני סגנונות אלו מאפיינים גם את סינגל הבכורה שלה, "Dutty Love" שיצא שנה לפני כן. שיתוף פעולה זה הוא הראשון בין נאטי נטשה לפארוקו. באתר WTVJ סקרו את השיר, תוך שטענו כי הוא "מדבר על אותם האנשים שלא מאמינים בכלל באהבה". הווידאו קליפ המלא שיצא עבור השיר הועלה ליוטיוב ב-23 במאי 2013, שלושה חודשים לאחר צאתו של השיר כסינגל. בקליפ ניתן לראות את נאטי נטשה מציירת ציורים, בעוד פארוקו קונה עבורה מתנות, פרחים וכדומה. בנוסף לכך, עלה הקליפ מחדש לערוצה הרשמי של נטשה באפריל 2017. מידע על הסינגל "Crazy in Love" באתר מיוזיק בריינז מילות השיר "Crazy in Love" באתר Genius סרטון השיר "Crazy in Love" באתר יוטיוב מידע על הרצועה "Crazy in Love" באתר ספוטיפיי Farruko (Ft. Natti Natasha) – Crazy In Love (באנגלית), נבדק ב-2019-02-14 herron, Don Omar es #1 en el Billboard Hot Latin Songs Chart, Articulos, ‏2012-03-27 (בספרדית) Don Omar - Chart history | Billboard, www.billboard.com 1200edward (2013-05-30), Crazy In Love Farruko ft Natti Natasha video oficial, נבדק ב-2019-02-14 DonOmarVEVO (2012-08-08), Don Omar - Dutty Love (Lyric Video) ft. Natti Natasha, נבדק ב-2019-02-14 Crazy In Love (feat. Natti Natalia) (באנגלית), נבדק ב-2019-02-14 Natti Natasha: 5 Latin Billboard Nominations, NBC 6 South Florida (באנגלית) KevinElDeLaPauta (2013-05-23), Farruko ft. Natti Natasha - Crazy In Love ( Official Video ), נבדק ב-2019-02-14 Natti Natasha (2017-04-05), Natti Natasha X Farruko - Crazy In Love [Official Video], נבדק ב-2019-02-14 Crazy in Love (feat. Natti Natasha) - Single by Farruko on iTunes (באנגלית אמריקאית), 2013-02-13, נבדק ב-2021-09-25
Perdido en Tus Ojos

"Perdido en Tus Ojos" (בעברית: "אבוד בתוך העיניים שלך") הוא סינגל שהוקלט על ידי הזמר הפוארטו ריקני דון עומר, ביחד עם זמרת הרגאטון הדומיניקנית נאטי נטשה. השיר יצא לאור ב-24 באפריל 2015, כסינגל השלישי מתוך אלבום האולפן, The Last Don 2. השיר הגיע למקום ה-13 במצעד השירים הלטיניים, והחמישי במצעד שירי הקצב הלטיניים. השיר נכתב על ידי דון עומר, נאטי נטשה, קרלוס אורטיז ולואיס אורטיז והופק על ידי כריס ג'ידאי וגבי מיוזיק. השיר הוא שיר בסגנון הפופ הלטיני, המשלב בתוכו גם את הסגנון הטרופי. שיר זה הצליח לשחזר את הצלחת שירם הקודם של עומר ונטשה, "Dutty Love". איגוד תעשיית ההקלטות הספרדי העניק לשיר את תואר הפלטינה, על מכירות של למעלה מ-40,000 עותקים במדינה. קליפ המילים שיצא עבור השיר הועלה לערוץ ה-Vevo של דון עומר ב-24 באפריל 2015. לאורכו של קליפ המילים ניתן לראות גבר ואישה בלבוש מינימלי. בנוסף לכך, ניתן לראות לאורכו כי השניים מבצעים אקטים מיניים. נכון למאי 2020, מונה הצפיות של הקליפ עומד על כ-195 מיליון צפיות. סרטון השיר "Perdido en Tus Ojos" באתר יוטיוב 19a Entrega Anual del Latin GRAMMY, Latin GRAMMYs (באנגלית) Don Omar Chart History, Billboard Don Omar (Ft. Natti Natasha) – Perdido En Tus Ojos (באנגלית), נבדק ב-2019-02-14 DonOmarVEVO (2015-04-24), Don Omar - Perdido En Tus Ojos (Lyric Video) ft. Natti Natasha, נבדק ב-2019-02-14 El portal de Música, www.elportaldemusica.es DonOmarVEVO (2015-04-24), Don Omar - Perdido En Tus Ojos (Lyric Video) ft. Natti Natasha, נבדק ב-2019-02-14 Perdido En Tus Ojos (feat. Natti Natasha) - Single by Don Omar (באנגלית אמריקאית), 2015-03-23, נבדק ב-2021-09-25
קתרין דוסקה

קתרין דוסקה (בצרפתית: Katerine Duska, ביוונית: Κατερίνα Ντούσκα, נולדה ב-6 בנובמבר 1989) היא זמרת קנדית-יווניה. היא נבחרה על ידי רשות השידור היוונית (ERT) לייצג את יוון באירוויזיון 2019 בתל אביב, ישראל. קתרין דוסקה נולדה וגדלה במונטריאול, קנדה וכשגדלה עברה לאתונה בירת יוון. בשנת 2015 הוציאה את אלבומה הראשון Embodiment. בשנת 2018 הופיעה בהיכל הקונצרטים של אתונה עם מגוון שירים שלה ושל מלחין ויוצר שוודי בשם אלבין לי מלדאו. בדצמבר 2018 הופיעה עם האמן היווני פטרוס קלמפניס. 4 בדצמבר 2015 - Embodiment 2014 - One In A Million 2015 - Won't Leave 2019 - Better Love (השיר היווני לאירוויזיון 2019) מדיה וקבצים בנושא קתרין דוסקה בוויקישיתוף קתרין דוסקה, ברשת החברתית פייסבוק קתרין דוסקה, ברשת החברתית אקס (טוויטר) קתרין דוסקה, ברשת החברתית אינסטגרם קתרין דוסקה, סרטונים בערוץ היוטיוב קתרין דוסקה, במסד הנתונים הקולנועיים IMDb (באנגלית) קתרין דוסקה, באתר אפל מיוזיק (באנגלית) קתרין דוסקה, באתר ספוטיפיי קתרין דוסקה, באתר סאונדקלאוד (באנגלית) קתרין דוסקה, באתר Last.fm (באנגלית) קתרין דוסקה, באתר AllMusic (באנגלית) קתרין דוסקה, באתר MusicBrainz (באנגלית) קתרין דוסקה, באתר דיזר קתרין דוסקה, באתר Discogs (באנגלית) קתרין דוסקה, באתר Songkick (באנגלית) קתרין דוסקה, באתר Genius Katerine Duska - Athens - September 14, אקטרמיני.קום, 13 בספטמבר 2018 Katerine Duska: Θέλω να εξελίσσομαι καλλιτεχνικά και να ταξιδεύει η μουσική μου, קולצ'ור נאו גריס, 6 בספטבמר 2018 Petros Klampanis - Athens - December 30, אקטרמיני.קום, 28 בדצמבר 2018
יה (פירושונים)

האם התכוונתם ל... דת: יה – שם של אלהים, אדוני יה – מבטאים "אִייֶה" – חולצה עממית של איכרות רומניות מוזיקה יה-יה (yé-yé) – סגנון מוזיקת פופ בצרפת ובדרום אירופה אישים: אדגר יה – כדורגלן פורטוגזי יה-יה – כינוי של האלוף יורם יאיר יה – ראפר אמריקאי, לשעבר קניה וסט יה ג'יין-יינג – פוליטיקאי סיני יה שיוון – שחיינית סינית אחר: Е (כתב קירילי) – אות באלפבית הקירילי, אשר מייצגת את הצליל /je/ או /e/ בשפות שונות. Є (יֶה) – האות השמינית באלפבית האוקראיני (אנ'), אשר מייצגת את הצליל /je/. Ј (כתב קירילי) (יֵה) – אות באלפבית הקירילי אשר מייצגת את הצליל /j/ בסרבית ובמקדונית, בהן היא מהווה כאות האחת-עשרה והשתים-עשרה, בהתאמה. Я – האות האחרונה באלפבית הקירילי המייצגת את הדיפתונג יַא או יַה יא
נופל וקם

האם התכוונתם ל... נופל וקם (שיר) – שיר של להקת שב"ק ס' נופל וקם - סיפורה של שב"ק ס' – סרט תיעודי נופל וקם (סדרת טלוויזיה) – סדרת טלוויזיה אמריקאית
ציאנורמפוס

ציאנורמפוס (שם מדעי: Cyanoramphus) הוא סוג תוכים ממשפחת הדרראים הכולל שמונה מינים, השוכנים בניו זילנד ובאיי האוקיינוס השקט הקרובים לה. אלההם התוכים היחידים מקבוצת התוכיים החיים בניו זילנד בטבע. שאר התוכים במשפחה שייכים למשפחה תוכיי ניו זילנד ולעיתים נדירות גם כמה קקדואיים נמצאים בה. רק שלושה מינים חיים על האי עצמו והם מכונים במאורית: "Kākāriki" או "תוכוני ניו זילנד". שאר המינים חיים באיי החברה, קלדוניה החדשה, מקווארי, טהיטי ועוד איים באזור. תוכים מסוג זה הם בעלי נוצות ירוקות, מקור אדום בולט וזנב ארוך. הם קטנים יחסית באורך 20–30 ס"מ והזכרים גדולים מהנקבות. הם ניזונים על הקרקע או בין העצים בעיקר מזרעים אך גם מפרחים, פירות וחסרי חוליות קטנים. מינים רבים מצויים בסכנת הכחדה עקב פגיעה באיים, כניסת מינים פולשים תוקפניים ופגיעה ביערות בהם הם חיים. Cyanoramphus auriceps Cyanoramphus malherbi Cyanoramphus novaezelandiae Cyanoramphus forbesi Cyanoramphus unicolor Cyanoramphus hochstetteri Cyanoramphus saisseti Cyanoramphus cooki מינים שנכחדו Cyanoramphus subflavescens Cyanoramphus zealandicus Cyanoramphus erythrotis Cyanoramphus ulietanus מדיה וקבצים בנושא ציאנורמפוס בוויקישיתוף ציאנורמפוס, באתר ITIS (באנגלית) ציאנורמפוס, באתר NCBI (באנגלית) ציאנורמפוס, באתר Animal Diversity Web (באנגלית) ציאנורמפוס, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
מוחמד עלי קמארה

מוחמד עלי קמארה (נולד ב-28 באוגוסט 1997) הוא כדורגלן גינאי המשחק בעמדת הבלם ביאנג בויז ברן. קמארה התחיל את הקריירה שלו בקבוצות הנוער של אורויה ואפיה המקומיות. ביולי 2017 קמארה חתם לחמש שנים בהפועל רעננה מליגת העל. ב-29 ביולי 2017 קמארה ערך את הופעת הבכורה שלו בקבוצה בהפסד 1-0 למכבי פתח תקווה במסגרת גביע הטוטו. ב-19 באוגוסט 2017 קמארה ערך את הופעת הבכורה שלו בליגת העל בתיקו 0-0 נגד עירוני קריית שמונה. שבוע לאחר מכן, קמארה הבקיע את שער הבכורה שלו ברעננה בהפסד 2-1 לבני סכנין. ב-1 באפריל 2018 קמארה הורחק במהלך דו-קרב בעיטות הכרעה נגד הפועל חיפה במסגרת גביע המדינה, לאחר שביצע תנועה מגונה. ב-6 ביולי 2018 קמארה חתם לארבע עונות ביאנג בויז ברן מליגת העל השווייצרית. ב-25 באוגוסט 2018 קמארה ערך את הופעת הבכורה שלו ביאנג בויז בניצחון 2-5 נגד נשטל גזמאקס. ב-15 בספטמבר 2018 קמארה הבקיע את שער הבכורה שלו בקבוצה בניצחון 2-3 נגד שפהאוזן במסגרת הגביע השווייצרי. ארבעה ימים לאחר מכן, קמארה ערך את הופעת הבכורה שלו בזירה האירופית בהפסד 3-0 למנצ'סטר יונייטד במסגרת שלב הבתים של ליגת האלופות. בצעירותו, קמארה שיחק בנבחרת גינאה בכדורגל עד גיל 20 והשתתף עימה בגביע אפריקה לאומות עד גיל 20 - 2017 ובגביע העלום בכדורגל עד גיל 20 - 2017. ב-24 במרץ 2018 קמארה ערך את הופעת הבכורה שלו בנבחרת בהפסד 2-0 למאוריטניה. נכלל בסגל נבחרת גינאה לטורניר גביע אפריקה לאומות 2023. מדיה וקבצים בנושא מוחמד עלי קמארה בוויקישיתוף מוחמד עלי קמארה, באתר Transfermarkt מוחמד עלי קמארה, באתר Soccerway מוחמד עלי קמארה, באתר National Football Teams מוחמד עלי קמארה, באתר FootballDatabase.eu אודי כהן, קמארה חתם לחמש שנים ברעננה, פוקריבץ נחת, באתר צומת השרון, 11 ביולי 2017 Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
דונגבייטיטאן

דונגבייטיטאן (שם מדעי: Dongbeititan) הוא סוג של דינוזאור זאורופוד דמוי-טיטנוזאור אשר חי בקרטיקון התחתון לפני 125 מיליון שנה. הוא התגלה ב-2007 בתצורת יישיין שבליאונינג, סין. הדינוזאור קרוי על שם האזור דונגביי (אנ') שבסין והסיומת "טיטאן" פירושה "ענק". למרות שמו לא ברור לחלוטין אם השתייך לקבוצת הטיטאנוזאורים אך היה קרוב אליה יחסית. המאובן היחיד שנמצא היה בעל עצמות בריח, חוליות ואגן ירכיים גדול והיה קרוב לטיטנוזאורים פרימיטיביים כמו האאוהלופוס (Euhelopus), הגוביטיטאן (Gobititan) והג'יוטייזאורוס (Jiutaisaurus) וכן היה קרוב מעט לג'ננסיה. דינוזאור זה הגיע לאורך 15 מטר ולמשקל 7 טונות והיה נמוך יחסית. הצוואר היה קצר ביחס לקרוביו והותאם לאכילת עלי עצים נמוכים. הוא עצמו נטרף בידי תרופודים גדולים כמו היוטירנוס. ארקטו - קרוב משפחה בעל צוואר ארוך מאוד. מדיה וקבצים בנושא דונגבייטיטאן בוויקישיתוף
ברדלס ענק

ברדלס ענק (שם מדעי: Acinonyx pardinensis) הוא מין נכחד של חתול קדום מהסוג ברדלס אשר חי באירופה ומזרח אסיה בתקופת הפליסטוקן. ברדלס זה היה קרוב לברדלס הערבות המודרני, אך היה גדול ממנו בהרבה. הברדלס הענק הגיע לאורך של שני מטרים עם זנב באורך 140 סנטימטרים, לגובה 90 סנטימטרים (בדומה לאריה מודרני) ולמשקל 79–100 קילוגרם. בצורתו דמה לברדלס המודרני, היה בעל טפרים קבועים יחסית והיה בעל רגליים ארוכות, זנב ארוך, ריאות גדולות וניבים קטנים יותר מלשאר החתולים. הוא דמה במראה לפומה שאולי הייתה קרובתו וגם לברדלס אמריקאי. ככל הנראה מנע משקלו של הברדלס הענק לפתח מהירות בדומה לברדלס מודרני, למרות רגליו הארוכות יותר, אך עדיין היה מהיר ביותר. המאובנים של ברדלס זה תוארו ב-1828 והתגלו בגרמניה, צרפת, הודו וסין. טרפו התבסס על מעלי גירה כמו צבאים, יעלים או אייליים בינוניים אליהם התקרב בהדרגה עד למרחק מתאים לתאוצה. לסתותיו היו חזקות יותר ודמו ללסתות של נמר או יגואר באמצעותם היה יכול למחוץ את עצם הגרון של טרפו עד למותו. עם זאת, לא היה הברדלס הענק החתול הגדול ביותר בתחומי חיותו, בהם שוטטו נמרים, יגוארים אירופאים, טיגריסים ושנחרבים גדולים וככל הנראה גרמה התחרות מולם להכחדתו. ייתכן גם שנכחד בידי האדם. מדיה וקבצים בנושא ברדלס ענק בוויקישיתוף ברדלס ענק, באתר GBIF (באנגלית)
ברדלס (סוג)

ברדלס (שם מדעי: Acinonyx) הוא סוג ממשפחת החתוליים אשר כלל בעבר ארבעה מינים. כיום נותר רק מין אחד - ברדלס הערבות (צ'יטה), ששרד בתחומי אפריקה ודרום אסיה. הברדלס נחשב כיום לחלק מהחתולים הקטנים, אך הוא קרוב יחסית גם לבני הסוג פנתר ולנמר ערפילי, ובעבר סווג כחלק מהחתולים הגדולים. הברדלס הוא החתול וגם חיית היבשה המהירה בעולם, יכול להגיע למהירות של כ-115 קמ"ש בפרצי מהירות. מבנה גופו מותאם לריצה לרבות רגליו הארוכות, החזה המגודל שלו, טפריו השלופים שאינם מתכנסים וזנבו הארוך והשרירי. עם זאת הוא משלם על כך במשקלו הקל וההתפרצות המתישה המחממת את גופו, בכך שטורפים אחרים לרוב גוזלים ממנו את טרפו. Acinonyx aicha - נכחד Acinonyx intermedius - נכחד ברדלס ענק (Acinonyx pardinensis) - נכחד ברדלס ערבות (Acinonyx jubatus) בעבר סברו שהיה עוד מין - Acinonyx kurteni, אך התברר שהסוג זויף מגולגולת של ברדלס מודרני. ברדלס אמריקני - סוג נכחד שהיה קרוב יותר לפומה מדיה וקבצים בנושא ברדלס בוויקישיתוף ברדלס, באתר ITIS (באנגלית) ברדלס, באתר NCBI (באנגלית) ברדלס, באתר Animal Diversity Web (באנגלית) ברדלס, באתר האנציקלופדיה של החיים (באנגלית) ברדלס, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
פיאט 525

פיאט 525 (באיטלקית: Fiat 525) היא מכונית סלון מסוג "טורפדו" (אנ') מתוצרת יצרנית הרכב האיטלקית פיאט אשר יוצרה בין השנים 1928–1931 באיטליה. 4 דלתות - סדאן. 2 דלתות - קבריולה. 4 דלתות - קבריולה. 2 דלתות - ספיידר. "525" - יוצר בין השנים 1928-1929. "N 525" - יוצרו 1,784 יחידות בין השנים 1929-1931. "525 S" - יוצר בין השנים 1929-1931. "525 SS" - יוצר בין השנים 1929-1931. "פיאט 525" "פיאט 525" דגם "S" "פיאט 525" דגם "N Spider", שנת 1929 "פיאט 525", סדאן, שנת 1928 "פיאט 525" דגם "SS" "פיאט 525" דגם "SS" "פיאט 525" דגם "SS" פיאט פיאט 505 פיאט 507 פיאט 512 פיאט 520 פיאט 521 פיאט 522 פיאט 524 פיאט 527 מדיה וקבצים בנושא פיאט 525 בוויקישיתוף פיאט 525, סרטון באתר יוטיוב פיאט 525, סרטון באתר יוטיוב דגמי פיאט 1923-1934 / ראו "פיאט 525" fiat.modeles.free.fr/modeles/model3 Fiat Personenwagen, by Fred Steiningen, 1994. ISBN 3-923448-37-6 פיאט 525 car.info/en-se/fiat/525 פיאט 525 סדאן כולל תמונות autoevolution.com/cars/fiat-525-1928 פיאט 525 דגם SS museodellauto.it/museo/index.php/en/car/item/310-fiat-525-ss-1930
מקש Delete

מקש Delete הוא מקש ברוב מקלדות המחשב ומשמש, בדרך כלל, למחיקה של התו שלפני או אחרי הסמן (במצב של עריכת טקסט), או למחיקה של האובייקט שנבחר כעת (במצב GUI). המקש מכונה לעיתים מקש "מחיקה קדימה" ("forward delete"). הסיבה לכך היא שמקש Backspace מוחק אף הוא תווים, אולם רק את אלו שנמצאים מאחורי הסמן. על מקלדות רבות, כגון רוב מקלדות אפל, המקש עם הפונקציה backspace זוכה גם הוא לכינוי "Delete". המקש מופיע במקלדות מחשב תואמות IBM כ- Delete או Del, ולעיתים מלווה בסמל חץ שמאלה. עם זאת, לפעמים המקש שכותרתו Delete מבצע את הפונקציה Backspace במקום זאת, לדוגמה, במקלדות מסוימות של Apple. במקרים אחרים, המקש Delete נמצא במיקומו המקורי של מקלדת IBM, בשורה העליונה ומשמאל למקש Backspace. מחשבים ניידים רבים מוסיפים שורות של מקשים קטנים יותר מעל שורת מקש פונקציה כדי להוסיף מקשים למקלדת בגודל לא סטנדרטי. בשורה זו של מקשים קטנים יותר, המיקום של מקש Delete הוא ליד הקצה הימני. במחשבים ניידים של אפל (למשל מקבוק ו-מקבוק פרו), את הפונקציה של מחיקה קדימה ניתן להשיג באמצעות שילוב Fn+⌫ Backspace. המקש Delete הוא בדרך כלל קטן יותר וממוקם פחות בנוחות ממקש Backspace, ובמקלדות שבהן המקום מוגבל, לדוגמה, כאשר משמיטים את המקלדת הנומרית או את המקלדת הווירטואלית במכשירים ניידים, לעיתים קרובות הוא מושמט לחלוטין. במקלדות קומפקטיות מסוימות (לדוגמה, Happy Hacking Keyboard (אנ') בעלת 60 המקשים), מקש Delete מחליף את מקש Backspace המקובל, והפונקציה Backspace מושגת על ידי החזקת המקש Fn ולחיצה על Delete. כאשר לוחצים על המקש במהלך עריכת טקסט או פקודה, מקש המחיקה (Delete או Del), מוחק את התו שלפני המיקום של הסמן, ומזיז את כל התווים הבאים למקום אחד אחורה. המקש משמש ביישום רבים בעלי ממשק גרפי כדי להורות על מחיקת האובייקט שנבחר כעת, לדוגמה במנהל הקבצים או בלוק טקסט במעבד תמלילים. מקש המחיקה פועל, לעיתים קרובות, כפקודה כללית להסרת אובייקט שנבחר, כגון תמונה המוטבעת במסמך (ב- Apple Keyboards, למקש "המחיקה קדימה" ולמקש Delete יש השפעה זהה בעת הפעלה על אובייקט מסומן). מקש המחיקה, על לוחות אם מודרניים רבים, פועל גם לפתיחת מסך הגדרת ה-BIOS בעת הפעלה של המחשב. ביישומי GUI שבהם המפתח 'מחק' מופעל, במיוחד במנהלי קבצים, לחיצה עליו אינה בהכרח מוחקת באופן מיידי את האובייקט שנבחר, אך לעיתים קרובות תופיע תיבת דו-שיח לאישור כדי לאפשר למשתמש לבטל את המחיקה, או שהאובייקט עשוי להיות לעבור אל "סל המחזור" כך שניתן יהיה לשחזרו מאוחר יותר. בהקשרים אחרים של יישומים עם ממשק משתמש, הפונקציה Undo ("בטל") יכולה לעיתים קרובות לשחזר את המחיקה. כמו במקלדות אפל, למשתמשים רבים חסר מקש ייעודי לפונקציה "למחוק קדימה", משתמשי מקינטוש המבקשים לקבל מקש ייעודי למחיקה כזו יכולים להקצות מחדש את הפונקציה למקש אחר באמצעות יישומי צד שלישי שונים, כגון DoubleCommand, Karabiner או PowerKey. לדוגמה, התקנה המאפשרת יישום DoubleCommand מאפשר למשתמש להשתמש ב-Backslash Capslock או במקלדת הנומרית ↵ Enter כמקשים לביצוע מחיקה קדימה. Control-Alt-Delete מדיה וקבצים בנושא מקש Delete בוויקישיתוף "Forward Delete (Fwd Del)". Apple Human Interface Guidelines. "Image of the keyboard layout of a full-sized aluminum Apple keyboard". אורכב מ-המקור ב-2012-08-03. נבדק ב-2012-07-31. Matthew Rogers (2011-05-18). "The Mac OS X Delete Key: It Goes Both Ways". Lifehacker. נבדק ב-2015-09-21. דף ההורדה של Soundforge DoubleCommand, http://doublecommand.sourceforge.net/features.html גישה אל 2016-11-10
ארמידה

האם התכוונתם ל... ארמידה – דמות באפוס הרומנטי "ירושלים המשוחררת" מאת טורקוואטו טאסו, עליה נכתבו יצירות מוזיקליות אחדות ארמידה (גלוק) – אופרה מאת כריסטוף ויליבלד גלוק ארמידה (היידן) – אופרה מאת יוזף היידן ארמידה (לולי) – אופרה מאת ז'אן-בטיסט לולי ארמידה (מיסליבצ'ק) – אופרה מאת יוזף מיסליבצ'ק ארמידה (סליירי) – דרמה פר מוזיקה מאת אנטוניו סליירי ארמידה (סקרלטי) – אופרה מאת ג'וזפה סקרלטי
All About Me

All About Me (בעברית: הכל בנוגע עליי) הוא המיני-אלבום הראשון של זמרת הרגאטון הדומיניקנית נאטי נטשה. המיני-אלבום יצא לאור ב-28 במרץ 2012, על ידי חברת התקליטים אורפנטו מיוזיק גרופ. המיני-אלבום מכיל בתוכו שבע רצועות, אשר שלוש מתוכן הן דואט עם צ'יקה. טרם יצא המיני-אלבום השתתפה נאטי נטשה בלהיט הלטיני "Dutty Love" שיצא בשיתוף עם דון עומר. לאחר מכן הוחלט כי נטשה תוציא את מיני-אלבומה הראשון All About Me, אשר יכיל בתוכו שירים בסגנון הפופ הלטיני. בנוסף לכך, שיר הנושא "About Me" הוא דואט עם נובה. המיני-אלבום All About Me באתר Genius All About Me by Natti Natasha on iTunes (באנגלית אמריקאית), נבדק ב-2019-02-15 www.billboard.com FullVarietyMusic (2012-06-22), Natti Natasha Ft. Nova -- About Me / NEW SONG 2012, נבדק ב-2019-02-15
מר שיהוק

מר שיהוק (באיטלקית: Mr. Hiccup) היא סדרת אנימציה איטלקית בת 39 פרקים באורך שלוש דקות כל אחד שהופקו לטלוויזיה ב-1983. בישראל שודרה הסדרה בערוץ הראשון בסוף שנות השמונים ומאז 2011 משודרת גם בערוץ ג'וניור. הסדרה מתמקדת בחייו של מיסטר היקאפ בעל השיהוקים הכרוניים ולדרך שבה הוא מוציא את עצמו מהמצבים המביכים והלא קלים אשר מטרד זה מוביל אותו אליהם. כדי להיגמל מהשיהוקים הכרוניים מהם הוא סובל, בכל פרק מיסטר היקאפ מנסה דברים שונים שיעזרו להפסיק את השיהוקים, ללא הצלחה רבה. "מר שיהוק", במסד הנתונים הקולנועיים IMDb (באנגלית)